Why Navjot Singh Siddhu resigned as Punjab Congress president; here are the reasons | ଦୁର୍ନୀତି କାରଣରୁ ପୂର୍ବରୁ ମନ୍ତ୍ରୀ ପଦ ହରାଇଥିବା ଜଣେ ନେତାଙ୍କୁ ପୁଣି ଥରେ ମନ୍ତ୍ରୀ କରିବାଠାରୁ ଆରମ୍ଭ କରି ଅମରିନ୍ଦର ସିଂଙ୍କ "ଦେଶଦ୍ରୋହୀ" ଅଭିଯୋଗ ବିରୋଧରେ କଂଗ୍ରେସ ନରମ ରହିବା ପର୍ଯ୍ୟନ୍ତ ଅନେକ କଥାରେ ସିଦ୍ଧୁ ନାରାଜ ଥିଲେ ।
ନବଜୋତ ସିଂ ସିଦ୍ଧୁ (ଫାଇ୍ଲ୍ ଫଟୋ)
Share this:
ନୂଆ ଦିଲ୍ଲୀଃ ପଞ୍ଜାବ କଂଗ୍ରେସରେ ହଟଚମଟ ପୁଣି ଦ୍ରୁତ ହୋଇଯାଇଛି । ନବଜୋତ ସିଂ ସିଦ୍ଧୁ (Navjot Singh Siddhu) ପଞ୍ଜାବ କଂଗ୍ରେସର (Punjab Congress) ସଭାପତି ପଦରୁ ଇସ୍ତଫା ଦେଇଛନ୍ତି । ସେ କଂଗ୍ରେସର ମଧ୍ୟବର୍ତ୍ତୀକାଳୀନ ସଭାପତି ସୋନିଆ ଗାନ୍ଧୀଙ୍କୁ (Sonia Gandhi) ବି ଏକ ଚିଠି ଲେଖିଛନ୍ତି । କ୍ୟାପଟେନ୍ ଅମରିନ୍ଦର୍ ସିଂଙ୍କୁ (Captain Amarinder Singh) ମୁଖ୍ୟ ମନ୍ତ୍ରୀ ପଦରୁ ହଟାଇବା ପରେ ଚରଣଜିତ ସିଂ ଚନ୍ନିଙ୍କୁ (Charanjit Singh Channi) ରାଜ୍ୟର ମୁଖ୍ୟ ମନ୍ତ୍ରୀ ପଦରେ ବସାଇବାj ଦଶ-ବାର ଦିନ ପରେ ସିଦ୍ଧୁଙ୍କ ଇସ୍ତଫା ଦେବା ସମସ୍ତଙ୍କୁ ତଚକିତ କରିଛି ।
ସିଦ୍ଧୁ ପଞ୍ଜାବ କଂଗ୍ରେସ ସଭାପତି ପଦରୁ ହଠାତ୍ କାହିଁକି ଇସ୍ତଫା ଦେଇଛନ୍ତି ସେ ନେଇ ବିଭିନ୍ନ କଳ୍ପନାଜଳ୍ପନା କରାଯାଉଛି । ଯଦି ସୂତ୍ରମାନଙ୍କୁ ବିଶ୍ୱାସ କରାଯାଏ, ତେବେ ସିଦ୍ଧୁଙ୍କ ଏହି ପଦକ୍ଷେପ ବିବାଦୀୟ ବିଧାୟକ ରାଣା ଗୁରୁଜିତ ସିଂଙ୍କୁ ଚରଣଜିତ ସିଂ ଚନ୍ନିଙ୍କ ନୂଆ କ୍ୟାବିନେଟରେ ସାମିଲ କରିବା ଓ ପଞ୍ଜାବର ଆଡଭୋକେଟ୍ ଜେନେରାଲ୍ ଭାବରେ ଏ.ପି.ଏସ୍. ଦେଓଲଙ୍କୁ ନିଯୁକ୍ତି ଦେବା ଏହା ପଛର ବଡ଼ କାରଣ ।
ଏହା ବି ପଢ଼ନ୍ତୁ | ଗଞ୍ଜାମରେ ବାତ୍ୟା ପରେ ୨ ମହିଳା ନବଜାତ ଝିଅଙ୍କ ନାଁ ରଖିଲେ 'ଗୁଲାବ'; ବାତ୍ୟାର ନାଁ କିଏ ଦେଇଥିଲା?
କ୍ୟାପଟେନ ଅମରିନ୍ଦର ସିଂ ଓ (ଡାହାଣ) ନବଜୋତ ସିଂ ସିଦ୍ଧୁ (ଫାଇଲ୍ ଫଟୋ)
ରାଜ୍ୟର ନୂଆ ଆଡଭୋକେଟ୍ ଜେନେରାଲ୍ ଭାବରେ ଏ.ପି.ଏସ୍. ଦେଓଲଙ୍କ ନିଯୁକ୍ତିକୁ ନେଇ ବି ସିଦ୍ଧୁ ବିରକ୍ତ ଥିଲେ । ଦେଓଲ୍ ପୂର୍ବରୁ ବଳିଦାନ (ବେଅଦବୀ) ମାମଲାରେ ରାଜ୍ୟର ପୂର୍ବତନ ଡି.ଜି.ପି. ସୁମେଧି ସିଂ ସଇନିଙ୍କ ଓକିଲ ରହିଛନ୍ତି ଓ ତାଙ୍କୁ ଏକ ଭିଜିଲାନ୍ସ ମାମଲାରେ ଜେଲରୁ ମୁକ୍ତ କରାଇଥିଲେ । ସିଦ୍ଧୁ କ୍ୟାମ୍ପ୍ ଅନୁଭବ କରୁଛି ଯେ ଦେଓଲଙ୍କୁ ଆଡଭୋକେଟ ଜେନେରାଲ କରାଯିବା ଦ୍ୱାରା ୨୦୧୫ର ବଳିଦାନ-ପୋଲିସ ଗୁଳି ବିନିମୟ ମାମଲାରେ ବାଦଲ ଓ ସୁମେଧ ସିଂ ସଇନିଙ୍କ ବିରୋଧରେ କାର୍ଯ୍ୟାନୁଷ୍ଠାନ ପ୍ରକ୍ରିୟା ପ୍ରଭାବିତ ହେବ ।
ଶେଷ ମୁହୂର୍ତ୍ତରେ ସିଦ୍ଧୁ ତାଙ୍କର ଜଣେ ଘନିଷ୍ଠ ସହଯୋଗୀ ତଥା ଦଳର କାର୍ଯ୍ୟକାରୀ ସଭାପତି କୁଲଜିତ ସିଂ ନାଗ୍ରାଙ୍କୁ ମନ୍ତ୍ରୀ ପଦରୁ ହଟାଯିବାକୁ ନେଇ ବି ଅସନ୍ତୁଷ୍ଟ ଥିଲେ । ନ୍ୟୁଜ୍୧୮ ପୂର୍ବରୁ ଖବର ପ୍ରକାଶ କରିଥିଲା   ଯେ କ୍ୟାପଟେନ୍ ଅମରିନ୍ଦର୍ ସିଂଙ୍କୁ ହଟାଯିବା ପରେ ସିଦ୍ଧୁ ନିଜକୁ ମୁଖ୍ୟ ମନ୍ତ୍ରୀ ଭାବରେ ପ୍ରୋଜେକ୍ଟ କରିଥିଲେ, କିନ୍ତୁ ଦଳର ହାଇ କମାଣ୍ଡ୍ ସେହି ପଦ ପାଇଁ ଚନ୍ନିଙ୍କୁ ବାଛିଥିଲେ । ସିଦ୍ଧୁ ସୁଖଜିନ୍ଦର ରଣଧାୱାଙ୍କୁ ମୁଖ୍ୟ ମନ୍ତ୍ରୀ ହେବାରୁ ରୋକିବାରେ ସଫଳ ହୋଇଥିଲେ, କିନ୍ତୁ ତାଙ୍କୁ ଚନ୍ନିଙ୍କୁ ସି.ଏମ୍. ଭାବରେ ଗ୍ରହଣ କରିବାକୁ ପଡି଼ଥିଲା । ଏବେ କୁହାଯାଉଛି ଯେ ୨୦୨୨ ବିଧାନ ସଭା ନିର୍ବାଚନରେ   ସିଦ୍ଧୁ ଦଳର ମୁଖ୍ୟ ମନ୍ତ୍ରୀ ଚେହେରା ହେବେ ବୋଲି ଆଶା କରୁଛନ୍ତି ।
ଏକ ପାର୍ଟି ସୂତ୍ରରୁ ଜଣାପଡିଛି ଯେ ପାକିସ୍ତାନର ପ୍ରଧାନ ମନ୍ତ୍ରୀ ଇମ୍ରାନ ଖାନଙ୍କ ଶପଥ ଗ୍ରହଣ ସମାରୋହରେ ସିଦ୍ଧୁ ଭାଗ ନେଇଥିବାରୁ କ୍ୟାପଟେନ୍ ଅମରିନ୍ଦର ସିଂ ତାଙ୍କୁ "ଦେଶ ବିରୋଧୀ" ବୋଲି କହିବା ପରେ କଂଗ୍ରେସ ହାଇ କମାଣ୍ଡ ସିଦ୍ଧୁଙ୍କୁ ଜୋରଦାର୍ ଢଙ୍ଗରେ ସମର୍ଥନ ନ କରିଥିବାରୁ ବି ସିଦ୍ଧୁ ଖୁବ୍ ଅସନ୍ତୁଷ୍ଟ ଥିଲେ । କଂଗ୍ରେସ ନେତାମାନେ ଏହାକୁ କ୍ୟାପଟେନ୍ ଅମରିନ୍ଦର ସିଂଙ୍କ ଦ୍ୱାରା ଏକ "ଭାବପ୍ରବଣ ଆକ୍ରମଣ" ବୋଲି କହିଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
